PATVIRTINTA

Marijampolės ,,Žiburėlio“

mokyklos-daugiafunkcio centro

direktoriaus 2021 m. rugpjūčio d.

įsakymu Nr. V-144

PRITARTA

,,Žiburėlio“ mokyklos-daugiafunkcio

centro tarybos 2021 m. birželio 22 d.

posėdyje protokolu Nr. 6-5

**MARIJAMPOLĖS ,,ŽIBURĖLIO“ MOKYKLOS-DAUGIAFUNKCIO CENTRO**

**2021-2022 M.M. VEIKLOS PLANAS**

1. **BENDROSIOS NUOSTATOS**

Marijampolės ,,Žiburėlio“ mokyklos–daugiafunkcio centro (toliau Centro) 2021-2022 m. m. veiklos planas parengtas vadovaujantis Lietuvos švietimo įstatymo nuostatomis, Bendrosiomis programomis, Centro strateginiu planu 2021–2022 metams, 2020–2021 mokslo metų veiklos plano įgyvendinimo, vidaus ir išorės veiklos kokybės į(si)vertinimo rezultatais, veiklos ataskaitomis, ugdomosios priežiūros, pedagogų, kitų bendruomenės narių siūlymais. Rengiant Centro 2020-2021 m. m. veiklos planą orientuojamasi į šiuolaikinės Lietuvos visuomenės poreikius atitinkančią švietimo kokybę, siekiama užtikrinti ikimokyklinio, priešmokyklinio, pradinio, pagrindinio ugdymo individualizuotų programų, mokinių, turinčių specialiųjų ugdymo(si) poreikių, socialinių įgūdžių ugdymo programos kokybišką ugdymą.

**Vizija:** Saugi, demokratiška, besimokanti, atvira kaitai, atliepianti bendruomenės poreikius, puoselėjanti tradicijas bei savitumą įstaiga, kurios veikla orientuota į visapusišką asmens ugdymą.

**Misija**: Marijampolės „Žiburėlio“ mokykla-daugiafunkcis centras - atvira visuomenei, nuolat ieškanti, besimokanti, kurianti, formuojanti vertybių sistemą ugdymo įstaiga, kurioje:

• teikiame kokybiškas ikimokyklinio, priešmokyklinio, pradinio ir pagrindinio specialiojo ugdymo, neformaliojo švietimo paslaugas, tenkinančias mokinių saviraiškos ir užimtumo poreikius;

• sudarome kiekvienam mokiniui atitinkančią jo galias ugdymosi aplinką, plėtojančią jo unikalius gebėjimus ir kompetencijas taip, kad, pasiekęs atitinkamą brandą, jis galėtų sėkmingai ugdytis toliau, puoselėdamas visą gyvenimą trunkančio mokymosi nuostatą;

• formuojame aiškią ir neišskirtinę nuomonę apie mokinius su negalia visuomenėje.

**2020-2021 M. M. VEIKLOS PLANO ĮGYVENDINIMO ANALIZĖ**

Numatytų tikslų ir uždavinių 2020-2021 m. m. įgyvendinimui buvo organizuojami mokytojų tarybos, įstaigos tarybos, Vaiko gerovės komisijos posėdžiai, metodinių grupių veikla, vykdoma pedagoginė priežiūra, atliekami tyrimai, tėvų bendruomenės susirinkimai, renginiai ir kt. Kadangi Covid-19 pakooreagavo darbą centre, dauguma susirinkimų, posėdžių ir renginių vyko nuotoliniu būdu.

**Tikslas:** 1. Kryptingai bendradarbiaujant centro bendruomenėje kurti mokymo ir mokymosi kokybę, naudojant nuotolinio ugdymo(si) galimybes, saugią, sveiką ir inovatyvią ugdymosi aplinką.

**Uždaviniai:** 1.1. Atsižvelgiant į kiekvieno mokinio skirtingus poreikius, gebėjimus ir patirtis, sudaryti galimybę siekti teigiamų rezultatų pokyčių.

1.2. Didinti pamokos veiksmingumą, siekiant ugdymo proceso patrauklumo ir efektyvaus ugdymo orientuoto į laisvojo ugdymo paradigmą.

2020-2021 mokslo metais organizuojant ugdymo procesą buvo siekiama užtikrinti kuo aukštesnę ugdymo(si) kokybę, kad kiekvienas mokinys pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų. Pagrindinis dėmesys buvo kreipiamas į ugdymo proceso diferencijavimą ir individualizavimą, siekiant kiekvieno mokinio asmeninės pažangos ir geresnių ugdymo(si) rezultatų. 2020-2021 m. m. pradžioje pradinio ugdymo 1-4 klasėse mokėsi 70 mokinių. Mokslo metus užbaigė 72 mokiniai. 1-10 lavinamosiose klasėse ir socialinių įgūdžių ugdymo klasėje metų pradžioje mokėsi 37 mokiniai, mokslo metus užbaigė 36 mokiniai. Mokinių pažangumas: 1-4 klasėse – 100%, 5-10 lavinamosiose bei socialinių įgūdžių ugdymo klasėse – 100%.

Didelis dėmesys įgyvendinant veiklos planą buvo skiriamas individualiai mokinio pažangai. 1-4 pradinių klasių ir 5-10 lavinamųjų klasių, bei socialinių įgūdžių ugdymo klasės mokytojai, dalykų mokytojai, pagalbos mokiniui specialistai kartu su mokiniais, jų tėvais (globėjais, rūpintojais) stebėjo individualią kiekvieno mokinio pažangą ir ją analizavo bei aptarė. Mokinių pažangos rodikliai buvo aptarti Mokytojų tarybos bei Metodinės grupės posėdžiuose. Remiantis pradinių klasių metine pažangumo suvestine, besimokančių puikiai 4 mokiniai (5,12%), labai gerai 15 (19,23%), gerai 17 (21,79%), patenkinamai 17 (21,79 %) ir silpnai 13 (16,66%) mokinių. Pradinio ugdymo programą baigė 16 mokinių. Pradinio išsilavinimo pažymėjimą gavo visi.

Mokiniams, turintiems specialiųjų ugdymosi poreikių, buvo teikiama pedagoginė, specialioji pedagoginė, logopedo, socialinio pedagogo, psichologo, mokytojo padėjėjo pagalba. Mokslo metus baigė 37 pradinių klasių ir 32 lavinamųjų ir socialinių įgūdžių ugdymo klasės specialiųjų ugdymosi poreikių turintys mokiniai. 18 pradinio ugdymo 1-4 klasių mokinių buvo ugdomi pagal pritaikytas programas, 17 – pagal individualizuotas programas. Visi specialiųjų ugdymosi poreikių mokiniai padarė asmeninę pažangą. Ugdymosi rezultatai buvo aptarti su mokinių tėvais (globėjais, rūpintojais), mokytojais, pagalbos mokiniui specialistais VGK posėdžiuose.

Gabiems mokiniams buvo sudarytos sąlygos gilinti mokomųjų dalykų žinias, stiprinti pasitikėjimą savo jėgomis, plėtoti individualius saviraiškos gebėjimus. Jie buvo skatinti dalyvauti konkursuose, ugdytis pažinimo, komunikavimo, kūrybingumo bei asmenines kompetencijas.

Įvertinus mokinių poreikius ir turimas lėšas, buvo tenkinami daugumos mokinių saviraiškos poreikiai. Būrelius mokykloje rinkosi ir lankė 66% mokinių. Teigiamos įtakos pradinių klasių mokinių užimtumui ir ugdymosi rezultatams turėjo pailgintos dienos grupės veikla, kurioje dalyvavo 45 % mokinių.

Sėkmingai Centras vykdė Lietuvos EKO mokyklų tinklo projektą apimantį daugybę įvairių ekologinių veiklų, skatinančių mokinius tausoti, saugoti ir prižiūrėti gamtą.

Daug naudos Centro mokiniams davė Marijampolės savivaldybės biudžetinių švietimo įstaigų prevencinių programų finansuojamų iš savivaldybės biudžeto lėšų projektas „Sąmoningos asmenybės ugdymas“. Projekto vykdymo metu mokiniai įgavo pasitikėjimo, išbandė save įvairiose veiklose.

Didelis dėmesys buvo skiriamas specialiųjų ugdymosi poreikių mokinių ugdymui(si). Per mokslo metus vyko vidutiniškai 12 išplėstinių Vaiko gerovės komisijos posėdžių dėl specialiųjų ugdymosi poreikių mokinių ugdymo(si) aptarimo, individualios mokinio pažangos, pirminio ir pakartotinio įvertinimo, psichologinių tyrimų duomenų aptarimo.

Buvo stebimi naujai atvykusių mokinių pasiekimai ir savijauta, skirtas adaptacijos laikotarpis. Atlikti psichologiniai tyrimai: „Pirmokų adaptacijos tyrimas“, „Pradinio ugdymo 2-4 klasių gabių vaikų tyrimas“,, „Patyčių paplitimo elektroninėje erdvėje tyrimas 3- 4 klasių mokinių tarpe“. Kiekvienas mokinys pagal savo gebėjimus ir galias padarė pažangą. Gerinant ugdymo(si) kokybę buvo plėtojamas ugdymo turinio individualizavimas bei diferencijavimas. Organizuotos individualios ir grupinės konsultacijos gabiems mokiniams, mokiniams, turintiems mokymosi sunkumų, esant žemiems mokymosi pasiekimams 1-oje ir 3-oje klasėse, kūrybinė ugdomoji veikla (skaitymo ir rašymo gebėjimų ugdymui) 2-oje ir 4-oje klasėse; Jų metu mokytojai padėjo mokiniams, kurių lėtesnė veiklos sparta, dažnai sergantiems ir daug pamokų praleidusiems mokiniams, šalinti ugdymo(si) spragas, padėjo pasirengti konkursams, olimpiadoms. Pastebėta kiekvieno vaiko sėkmė (apdovanoti geriausiai besimokantys, pasižymintys meninėje ir sportinėje veikloje ir t.t.; reiškiamos padėkos tėvams) Sudaryta galimybė nuoširdžiam vaiko – tėvo- pedagogo dialogui, į klasės, grupės renginius įtraukiami tėvai, gerėja nuoširdumu ir pasitikėjimu grįsti santykiai, tėvai dalyvauja institucijos veikloje.

Bendros visų pedagoginės sąveikos dalyvių pastangos įgalino siekti visapusiškos vaiko kognityvinės, emocinės, socialinės brandos ir akademinės sėkmės. Kiekvienoje klasėje dirbo mokytojo padėjėjas. Pedagogai, pagalbos mokiniui specialistai tobulino vaiko pažinimo, įvertinimo kompetencijas. Visus mokslo metus didelis dėmesys buvo skiriamas sveikos gyvensenos skatinimui. Įstaiga tęsė dalyvavo ES programose: ,,Pienas vaikams ir vaisių vartojimo skatinimas mokykloje“. Mokiniai įgijo žinių apie sveiką mitybą, daugiau vartojo vaisių, daržovių, sveikų pieno produktų. Sveikatos įgūdžius mokiniai gilino dalyvaudami tęstiniame respublikiniame projekte „Sveikatiada“. Kaip ir kasmet centro bendruomenė laikantis visų Covid-19 saugumo reikalavimų dalyvavo respublikiniame jau tradicija tapusiame „Solidarumo bėgime 2020“.

Priešmokyklinio ugdymo pedagogai dalyvavo LR Švietimo ir mokslo ministerijos bei Švietimo plėtotės centro tarptautinėje vaikų socialinių įgūdžių ugdymo programoje „Zipio draugai“, pradinių klasių mokytojai programoje ,,Obuolio draugai“, „Įveikiame kartu“. Metodiniame konsultaciniame centre visus metus vyko tarptautinių prevencinių programų ,,Obuolio draugai“ ir ,,Zipio draugai“ seminarai, kuriuose konsultantei J. Norkienei talkino konsultančių padėjėjos G. Leiberienė, B. Kubeldzienė, A. Juškauskienė.

Buvo sudaryta galimybė vaikų ir mokinių saviraiškos atskleidimui, rugsėjo-spalio mėnesiais kontaktiniu būdu Centre veikė neformalaus ugdymo būreliai: ansamblis „Žiburiukai“, keramikos būrelis, šokių būrelis „Trepsiukai“, dailės, sporto, jaunųjų tyrinėtojų būrelis ir kt. karantino laikotarpiu būreliai buvo vykdomi nuotoliniu būdu. Dėl pandemijos Covid-19 negalėjome tęsti atvirų durų tėvams organizavimo tradicijos. Nuotoliniu būdu buvo sudaromos galimybės tėvams individualiai susisiekti ir bendrauti su dalykų mokytojais, aptarti ugdymosi sėkmes ir nesėkmes, dalyvauti Vaiko gerovės komisijos posėdžiuose. Mokiniams vedamos valandėlės, organizuojami renginiai, vykdomi projektai, kurių metu ugdomas pilietiškumas, tautiškumas ir kt. Tėvams rengiama informacinė medžiaga įvairiomis temomis (lankstinukai, segtuvai, stendai). Įstaigoje bendruomenė telkiama bendromis Centro tarybos ir vadovų pastangomis, organizuojami bendri renginiai, akcijos. Informacija apie įstaigos veiklą skelbiama internetinėje svetainėje. Nuolat atnaujinama informacija įstaigos stenduose, leidžiami lankstinukai su naujausia informacija, specialistų rekomendacijos tėvams dirbant su specialiųjų ugdymosi poreikių turinčiais ir gabiais vaikais. Taip pat vyksta dalykiški, abipusiai naudingi tėvų susitikimai su įstaigos administracijos darbuotojais, mokytojais, pagalbos mokiniui specialistais.

Taip pat mokiniai kartu su mokytojais aktyviai dalyvavo pilietinėse akcijose: ,,Atmintis gyva, nes liudija‘‘, ,,Savaitė be patyčių‘‘, ,, Tolerancijos savaitė “, „Savaitė be smurto“ ir kt.

Mokiniams buvo sudaryta galimybė dalyvauti ir savo žinias pasitikrinti tarptautiniame matematikos konkurse ,,Olympis 2020 – Rudens sesija“, tarptautiniame konkurse ,,Olympis 2021 – Pavasario sesija“, 1-4 klasių mokiniai apdovanoti medaliais, diplomais.

Centras vykdė vidaus veiklos kokybės įsivertinimą.

**2.3.1. Mokymasis.** Savivaldumas mokantis - daugiau nei pusė (65%) apklaustųjų teigia, jog mokiniai geba kelti sau mokymosi tikslus. 71% mokytojų teigia, jog mokiniai geba savarankiškai pasirinkti užduočių atlikimo būdą. Dauguma (82%) mokytojų teigia, jog mokiniai susiranda reikiamą informaciją ir priemones. Visi mokytojai sutinka, jog mokiniai klausia ir prašo pagalbos. 77% mokytojų teigia, jog mokiniai aptaria ir vertina savo mokymąsi kartu su mokytoju. Mažiau nei pusė (47%) pedagogų teigia, jog mokiniai geba planuoti ir valdyti laiką, stebėdami ir apmąstydami asmeninę pažangą, geba pateikti jos įrodymus Mažoji dalis (35%) apklaustųjų teigia, jog mokiniai suvokia, pripažįsta ir stengiasi spręsti mokymosi problemas. 60% mokytojų teigia, jog mokiniai reflektuodami individualią mokymosi patirtį, padeda mokytojams įvertinti mokymosi gilumą ir tinkamumą.

Mokymosi konstruktyvumas - dauguma (94,7%) mokytojų teigia, kad mokinius skatina sieti išmoktus dalykus ir asmenines patirtis su nežinomais dalykais kuriant prasmingus ryšius. 84,2% mokytojų teigia, kad moko mokinius vizualizuoti ir paaiškinti savo mąstymą. Visi mokytojai sutinka, kad moko mokinius pademonstruoti savo įgūdžius ir gebėjimus. Didžioji dalis (89,5%) apklaustų mokytojų teigia, kad moko mokinius pademonstruoti veiklos būdus bei nuolat grįžtant jau prie išmoktų dalykų, moko mokinius sieti idėjas. 73% mokytojų teigia, kad moko mokinius suvokti, patikrinti ir perkonstruoti savo supratimą, mąstymą ar veiklos būdą.

Mokymosi socialumas - 40% pedagogų teigia, jog mokiniai geba (46,7%-ko gero geba, 13,3%-negeba) mokytis bendradarbiaujant įvairiomis aplinkybėmis (įvairios sudėties ir dydžio grupėse) bei partneriškai (poromis). Didžioji dalis (80%) Centro mokytojų teigia, jog motyvuoja mokinius bendradarbiauti (13,3% - ko gero motyvuoja, 6,7% -nemotyvuoja) mokytis bendradarbiaujant įvairiomis aplinkybėmis (įvairios sudėties ir dydžio grupėse) bei partneriškai (poromis). Šie duomenys taip pat atsispindi pamokų stebėjimo lentelėse bei centro virtualioje erdvėje. Mažoji dalis (33,3%) pedagogų teigia, jog mokiniai geba (53,3% teigia, jog ko gero geba, 13,3%-negeba) viešai išsakyti savo mintis, klausti, diskutuoti. Tik penktadalis (20%) pedagogų teigia, jog mokiniai geba (66,7% teigia, jog ko gero geba, 13,3% - negeba) išklausyti vieni kitus. Šiek tiek mažiau nei pusė (46,7%) pedagogų teigia, jog mokiniai padeda vieni kitiems mokantis, 40% pedagogų teigia, jog ko gero padeda, 13,3% - jog nepadeda. 13,3% pedagogų teigia, kad mokiniai geba ginti savo nuomonę, paaiškinti požiūrį (žodžiu, tekstu, vaizdu), 60% mokytojų mano, jog mokiniai tai ko gero geba, o 26,7% pedagogų - jog negeba. 20% peedagogų teigia, jog mokiniai geba drauge analizuoti ir spręsti problemas, 53,3% mokytojų teigia, jog mokiniai tai ko gero geba, 26,7% - jog negeba.

**Didžiausi privalumai, trūkumai, tobulinamos veiklos aspektai:**

|  |  |  |
| --- | --- | --- |
| **Stiprieji veiklos aspektai** | **Silpnieji veiklos aspektai** | **Tobulinamos veiklos aspektai** |
| 2.3.1. | 2.3.1. | 2.3.1. |
| Mokymosi konstruktyvumas | Mokymosi socialumas | Mokymosi socialumas |

**Tikslas: 2.** Puoselėti Centro bendruomenės vertybes, vienijančias bendravimo ir bendradarbiavimo kultūrą:

**Uždaviniai:** 2.1. Plėtoti bendruomenės narių mokymąsi veikti kartu.

2.2. Siekti kokybiško mokėjimo mokytis, informacijos valdymo, reflektavimo ir asmeninių kompetencijų ūgties.

Centre didelis dėmesys buvo skiriamas mokytojų kvalifikacijai tobulinti ir ugdymo kokybei gerinti. Pedagogams sudarytos sąlygos kvalifikacijos tobulinimui nuotoliniu būdu – VIP narystė internetinėje platformoje „Pedagogas.lt“. Pagal poreikį pedagogai tobulinosi Semi + platformoje organizuojamuose kursuose ir seminaruose jiems aktualiomis ugdymo (si) temomis.

Daug dėmesio skirta pamokos vadybos tobulinimui, stiprinant išmokimo stebėjimą ir vertinimą pamokoje bei mokinių motyvaciją. Stebėtose pamokose mokiniai įtraukiami į aktyvią ir produktyvią veiklą, padedančią gilinti ne tik dalykines, bet ir mokėjimo mokytis bei bendravimo ir bendradarbiavimo kompetencijas

Pedagogai pamokų, veiklų uždavinius siejo su įgytų žinių pritaikymu realiame gyvenime, vaikui pažįstama aplinka. Pritaikytos ir individualizuotos programos padėjo mokiniui, turinčiam specialiųjų ugdymosi poreikių, visaverčiai dalyvauti ugdymo procese drauge su bendraamžiais, siekti individualių ugdymosi tikslų. Pedagogai nuotoliniuose metodiniuose posėdžiuose dalinosi gerąja darbo patirtimi, tobulino kompetencijas įvairiomis temomis kursuose, seminaruose, konferencijose, įgytas naujoves taikė praktikoje, tobulėjo pamokos vadyba, kokybė. Analizuotos ir individualiai aptartos pedagogų vedamos veiklos, pamokos. Diskutuojant su pedagogais išryškėjo, kad iš tiesų specialistų komandos bendrai siekiami tikslai, veiksmų koordinavimas ir galimybė mokytis vienam iš kito sąlygoja: vaiko gerovę, pedagogo tobulėjimą, mokyklos bendruomenės tvirtėjimą, taip pat komandinis darbas lemia bendradarbiavimo sėkmę, komunikaciją su tėvais, pagrįstą abipusiu bendravimu ir bendradarbiavimu.

Įgyvendinant pradinio ir pagrindinio ugdymo programas buvo tobulinamos mokinių kompetencijos. Pedagogai, atsižvelgdami į skirtingus mokinių ugdymosi poreikius, didino aktyvų ir sąmoningą mokinių mokymąsi, siekė ugdymosi proceso kokybės, plėtojo vaiko individualius gebėjimus. Covid-19 pandemija ir karantino sąlygos suaktyvino platesnį informacinių komunikacinių technologijų (IKT) naudojimą mokomųjų veiklų metu. Mokytojoms teko gerokai patobulinti turimas IKT žinias, ieškoti įdomesnių, patrauklesnių elektroninių erdvių mokiniams sudominti, kuo aktyviau įtraukti į ugdymo procesą. Ugdymo procesą paįvairino Kultūros paso nuotolinės edukacijos, kurių dėka mokiniai praplėtė ir pagilino žinias įvairiomis temomis.

Mokytojai gerąja patirtimi dalinosi centro fb puslapyje, internetinėje svetainėje, spaudoje, rašė straipsnius apie ugdymą Marijampolės miesto laikraštyje, laikraštyje „Suvalkietis, „Sūduvos gidas“, „Švietimo naujienos“ ir kt.

Visas naujienas ir informaciją centro pedagogai gauna į elektroninius paštus ir per DVS kontorą. Nuolat atnaujinama informacija internetinėje svetainėje, FB grupėje, apie svarbiausius įstaigos įvykius, konkursus, parodas, ekskursijas, projektinę veiklą ir kt. Taip pat informacija talpinama Centro stenduose.

Siekiant kokybiško ugdymo(si), tobulinant pedagogų kompetencijas, vykdyta pedagoginė priežiūra. Centro pedagogai įsivertina savo veiklą, atsiskaito pildydami savęs vertinimo anketas, kuriose pažymi savo dalyvavimą įvairiuose konkursuose, parodose, akcijose, darbą centro grupėse, komandose, lankytus kursus seminarus ir kt.

Vadovai nuolat tobulino savo bendrąsias ir vadovavimo sričių kompetencijas įvairiuose kursuose, seminaruose. Sistemingai analizavo veiklas ir valdymo išteklių būklę, inicijavo įstaigos veiklos kokybės įsivertinimą.

**3. SSGG (STIPRYBIŲ, SILPNYBIŲ,GALIMYBIŲ IR GRĖSMIŲ) ANALIZĖ**

|  |  |
| --- | --- |
| **Stiprybės** | **Silpnybės** |
| * Geros pedagogų darbo ir mokinių ugdymosi sąlygos. * Įstaigos vadovai inicijuoja, skatina ir palaiko inovacijų diegimą ir jų realizavimą,   dalyvavimą įvairiuose ES projektuose, programose.   * Kompetentinga mokytojų ir pagalbos mokiniui specialistų komanda. * Diferencijuojamas ir individualizuojamas mokinių ugdymas, kolegialus mokytojų ir   specialistų bendradarbiavimas ugdant vaikus, turinčius specialiųjų ugdymosi poreikių, vaikų individualius gebėjimus, dėmesys ugdymo kokybei.   * Funkcionali specialiosios pedagoginės, socialinės, psichologinės, specialiosios   pagalbos mokiniui teikimo sistema.   * Pedagogai aktyviai dalyvauja pedagoginio darbo patirties sklaidoje savivaldybėje,   respublikoje.   * Tradicijų, kurios kuria mokyklos savitumą, laikymasis. * Palankus psichologinis, emocinis mikroklimatas. | * Informacinių technologijų panaudojimo galimybės: trūksta kompiuterinės įrangos, mokomųjų kompiuterinių programų. * Ne visi mokytojai yra pasirengę dirbti su moderniomis technologijomis. * Dalies mokinių tėvų abejingumas vaikų ugdymui(si). * Viešųjų erdvių, pritaikytų laisvalaikio, poilsio ir sporto poreikiams, trūkumas.   Pastato ir jo aplinkos ergonomiškumas. |
| **Galimybės** | **Grėsmės** |
| * Informacinių ir komunikacijos priemonių diegimas suteikia galimybę įvairinti ugdymo * procesą, modernizuoti pamoką, skatinti mokinio motyvaciją. * Bendrieji ugdymo planai suteikia galimybę tenkinti individualius mokinių poreikius. * Plėtoti komandinį darbą, pagalbos mokytojui ir mokiniui sistemą. * Plėtoti ryšius su užsienio mokyklomis-darželiais. * Egzistuojančios sąlygos suteikia galimybę mokytis visą gyvenimą. * Edukacinių aplinkų modernizavimas | * Mokinių skaičiaus mažėjimas. * Ekonominė šalies situacija. * Daugėja socialiai remtinų, socialinės rizikos šeimų, vaikų, turinčių specialiųjų ugdymosi poreikių. * Mažėja šeimų dėmesys vaikui, prastėja šeimų socialinė, ekonominė padėtis. |

1. **STRATEGINIS (ILGALAIKIS) MOKYKLOS – DAUGIAFUNKCIO CENTRO TIKSLAS**

Teikti kokybiškas vaikų poreikiams pritaikytas švietimo paslaugas, modernizuojant edukacines aplinkas, stiprinant vaikų sveikatą, kuriant socialinę gerovę.

1. **STRATEGINIO TIKSLO APRAŠYMAS:**

Siekiant užtikrinti teikiamų paslaugų kokybę, atsižvelgiant į švietimo veiklą reglamentuojančius dokumentus, bus modernizuojamos ir kuriamos edukacinės aplinkos, padedančios stiprinti vaikų sveikatą, užtikrinti socialinę gerovę ir saugumą, naujos patirties įgijimą, gyvenimui būtinų kompetencijų plėtojimą.

Kokybišką švietimo paslaugų teikimą, socialinę gerovę užtikrins turtinama ir modernizuojama Centro materialinė bazė, atnaujinamos ir kuriamos naujos edukacinės aplinkos.

Tobulinant ugdymosi kokybę ir teikiant švietimo paslaugas, sėkmės rodikliu taps kiekvieno vaiko individuali pažanga, gerovė ir saugi edukacinė aplinka.

Kitas svarbus sėkmės rodiklis-pedagogų tobulinamos kompetencijos ( vadybinė, socialinė, informacinės technologijos, lyderystė), kurių įgijimas ir tobulinimas leis pedagogams sėkmingai tenkinti besikeičiančius mokinių poreikius, užtikrinti jų saugumą, tėvų ir visuomenės lūkesčius.

1. **TIKSLAI IR UŽDAVINIAI 2021-2022 MOKSLO METAMS**
   1. Siekti ugdymo(si) kokybės, užtikrinant kiekvieno mokinio pažangą ir pasiekimus, kompensuojant nuotolinio mokymosi spragas.

6.1.1. tobulinti ugdymo(si) veiklas skatinančias kiekvieno mokinio pažinimą, mokymosi strategijų ir vertinimo įvairovės taikymą.

6.1.2. skirti dėmesį mokinių savarankiškumo skatinimui, individualios pažangos stebėjimui, mokymosi sunkumų įveikimui.

* 1. Skatinti kiekvieno mokinio gebėjimų, žinių ir kompetencijų asmeninę ūgtį.

6.2.1. kelti mokytojų profesines kompetencijas, siekiant užtikrinti kiekvieno pedagogo asmeninį tobulėjimą.

6.2.2. puoselėti inovatyvią, saugią ir draugišką, sveikatos įpročius formuojančią ugdymo(si) aplinką, motyvuojančią ir tenkinančią visos bendruomenės poreikius.

**7. TIKSLŲ IR UŽDAVINIŲ ĮGYVENDINIMO PLANAS**

|  |  |  |  |  |  |
| --- | --- | --- | --- | --- | --- |
| **6.1. Siekti ugdymo(si) kokybės, užtikrinant kiekvieno mokinio pažangą ir pasiekimus, kompensuojant nuotolinio mokymosi spragas** | | | | | |
| Uždaviniai | Įgyvendinimo  priemonės | | Atsakingi  vykdytojai | Vykdymo data | Tikslo įgyvendinimo vertinimo kriterijai |
| **1** | **2** | | **3** | **4** | **5** |
| 6.1.1. tobulinti ugdymo(si) veiklas skatinančias kiekvieno mokinio pažinimą, mokymosi strategijų ir vertinimo įvairovės taikymą. | Ugdymo turinio ir ugdomosios veiklos planavimo dokumentų rengimas, analizė, tobulinimas. | | Klasių, grupių, dalykų mokytojai, pagalbos mokiniui specialistai. | Iki 2021-09-10 d. | Mokytojai susitaria dėl planų dermės, nusimato mokinių vertinimo būdus bei metodus, pagal poreikį koreguoja savo planus.  Mokytojai, žinodami savo mokinių ugdymosi spragas, planuoja tolimesnį jų mokymąsi. |
| Pritaikytų ir individualizuotų  programų parengimas mokiniams, turintiems įvairių negalių, sutrikimų ir mokymosi sunkumų. | | Klasių, grupių, dalykų mokytojai, pagalbos mokiniui specialistai,  VGK. | 2021-09-10 mėn. | Pritaikytos ir individualizuotos programos padės mokiniui, turinčiam specialiųjų ugdymosi poreikių, visaverčiai dalyvauti ugdymo procese drauge su bendraamžiais, siekiant asmeninės pažangos. Pažanga aptariama du kartus per mokslo metus. |
| Individualių pagalbos mokiniui planų sudarymas. | | Mokytojai,  VG komisija | 09 mėn. | Užtikrinta individuali pagalba kiekvienam mokiniui. |
| Mokytojų tarybos posėdis. Priešmokyklinio ugdymo grupių, pradinių ir lavinamųjų klasių mokinių gebėjimai, pažanga ir pasiekimai. Pagalbos mokiniui specialistų ataskaitos. | | Direktorius  E. Tulickas,  pavaduotoja ugdymui R. Marcinkevičienė,  pedagogai. | 2022-01 | Mokinių mokymosi pasiekimų analizavimas, aptariama mokinių ir specialiųjų poreikių turinčių mokinių asmeninė pažanga.  Aptariami mokinių pasiekimai ir pažanga, sunkumai, teikiamos rekomendacijos asmeniniams mokinio pasiekimams stiprinti. |
| Nacionalinio mokinių pasiekimų patikrinimo 4 klasėje vykdymas. | | Pavaduotoja ugdymui  R. Marcinkevičienė, 4-os klasės mokytoja  J. Olbergienė | 04-05 mėn. | Analizuojami ir lyginami pasiekimų rezultatai bent 5% leis tikslingiau koreguoti ir tobulinti ugdymo procesą. |
| Mokinių mokymosi stilių tyrimas  2 - oje klasėje. | | Pavaduotoja ugdymui  R. Marcinkevičienė,  Psichologė  V. Vėlyvienė. | 10 mėn. | Nustatyti mokymosi stiliai padės mokytojui parinkti tinkamiausius mokymosi būdus ir metodus.  Tinkamai parinkti būdai ir metodai padės mokiniui siekti geresnių mokymosi rezultatų. |
| 1-3 klasių mokinių nuotolinio mokymosi problemų identifikavimo tyrimas | | Pavaduotoja ugdymui  R. Marcinkevičienė,  Psichologė  E. Sabaliauskienė. | 9-10 mėn. | Išsiaiškinus mokinių nuotolinio mokymo(si) spragas, emocinę jauseną. |
| Olimpiadų, konkursų organizavimas, dalyvavimas savivaldybės turuose. | | Pavaduotoja ugdymui R. Marcinkevičienė,  klasių pedagogai | Mokslo metų eigoje | Mokiniai dalyvauja jų poreikius atitinkančioje veikloje.  Laimėję prizines vietas olimpiadose, konkursuose, varžybose, sėkmingai atstovauja mokyklą savivaldybėje, šalyje |
| Dalyvavimas tarptautiniuose ir respublikiniuose konkursuose „Kengūra“,  ,,Olympis“ ir kt. | | Pavaduotojas ugdymui,  Klasių pedagogai | Mokslo metų eigoje | Vaikai aktyvinami dalyvauti tarptautiniuose ir respublikiniuose konkursuose, skatinamas jų noras mokytis, atrasti, kurti, tobulėti. |
| Pirmokų adaptacijos tyrimas. | | Pavaduotojas ugdymui,  Psichologės V. Vėlyvienė. | 11 mėn. | Išsiaiškinama, pirmokų savijauta mokykloje, kokias patiria sėkmes ir nesėkmes. |
| Patyčių tyrimas pradinėse klasėse. | | Pavaduotoja ugdymui R. Marcinkevičienė,  Psichologės E. Sabaliauskienė,  V. Vėlyvienė. | 2022-02 mėn. | Išsiaiškinsime ar vyksta patyčios tarp 1-4 klasių mokinių. |
| Ankstyvųjų prevencijos programų „Zipio draugai‘ ir „Obuolio draugai“, „Įveikiame kartu“ „Socialinio emocinio ugdymo“ programų įgyvendinimas. | | Klasių mokytojos. Priešmokyklinio ir ikimokyklinio ugdymo pedagogai. |  | Įgyvendinamos prevencinės programos. |
| Patyčių prevencijos renginiai atskiroms klasėms pagal klasių vadovų planus, socialinių pedagogų veiklos planus. | | Socialiniai pedagogai, klasių mokytojos |  | Susimažės socialinės rizikos veiksniai ir jų įtaka. |
| 6.1.2. skirti dėmesį mokinių savarankiškumo skatinimui, individualios pažangos stebėjimui, mokymosi sunkumų įveikimui. | Gabių mokinių identifikavimo tyrimas. | | Pavaduotoja ugdymui  R. Marcinkevičienė,  klasių mokytojai | 2022-01 mėn. | Išsiaiškinamas gabių mokinių skaičius mokykloje. |
| Individualių pagalbos mokiniui planų sudarymas. | | Mokytojai,  VG komisija | 09 mėn. | Užtikrinta individuali pagalba kiekvienam mokiniui. |
| „Mokinių supratimo ir mąstymo aktyvinimo būdai“ | | Pavaduotoja ugdymui R. Marcinkevičienė  klasių, grupių pedagogai. | 2021-11 mėn. | Pedagogai pasidalins patirtimi kaip moko mokinius suvokti, patikrinti ir perkonstruoti savo supratimą, mąstymą ar veiklos būdą. |
| Individualios konsultacijos nuotolinio mokymo spragų šalinimui. | | Pavaduotoja ugdymui R. Marcinkevičienė  klasių, grupių pedagogai. | 2021-2022 | Pedagogai sieks pašalinti nuotolinio moymosi metu likusias mokymosi spragas. |
| „Mokomės bendradarbiaudami“ | | Pavaduotoja ugdymui R. Marcinkevičienė,  Klasių, grupių pedagogai. | 2022-03 mėn. | Centro pedagogai atliks praktines veiklas su mokiniais, skatinančias mokinių tarpusavio bendradarbiavimą, pagalbą vieni kitiems mokantis, sprendžiant problemas. |
| Atviros pamokos/veiklos „Kolega – kolegai“. | | Pavaduotoja ugdymui R. Marcinkevičienė  klasių, grupių pedagogai. | 2021-2022 m.m. | 80% mokytojų praves po vieną integralią pamoką. |
| Mokinių mokėjimo mokytis kompetencijos stiprinimas vykdant projektinę veiklą. | | Pavaduotoja ugdymui R. Marcinkevičienė  klasių, grupių pedagogai. | 2021-2022 m.m. | Stiprės mokėjimo mokytis kompetencija, mokiniai dalyvaus įvairiuose projektuose apie kuriuos pasidalins mokyklos internetinėje svetainėje, Facebook paskyroje. |
| Vykdoma pedagogų veiklų, pamokų stebėjimas bei analizė. | | Pavaduotoja ugdymui  R. Marcinkevičienė, metodinių grupių pirmininkai. | 2021-2022 m. m. | Per mokslo metus stebima 1-2 kiekvieno pedagogo ugdomoji veikla, pamokos. Stebėjimų prioritetas – pamokos uždavinys. Teikiama metodinė pagalba pedagogams, gerėja pamokos, veiklų kokybė. Išvados analizuojamos metodinėse grupėse. |
| **6.2.** Skatinti kiekvieno mokinio gebėjimų, žinių ir kompetencijų asmeninę ūgtį. | | | | | |
| 6.2.1. kelti mokytojų profesines kompetencijas, siekiant užtikrinti kiekvieno pedagogo asmeninį tobulėjimą. | |  | Direktorius  E. Tulickas,  pavaduotoja ugdymui R. Marcinkevičienė,  Psichologės  E. Sabaliauskienė,  V. Vėlyvienė | 2021 m. 11 mėn. | Bendruomenės nariai gerbs ir pasitikės vieni kitais. Kis bendravimo ir bendradarbiavimo kultūra. |
| Naujų bendruomenės narių įtrauktis į Centro veiklas. | Direktorius  E. Tulickas,  pavaduotoja ugdymui R. Marcinkevičienė,  Centro bendruomenė | 2021-2022 m. m. | Naujai atvykusieji bendruomenės nariai saugiau įsitrauks į Centro veiklas. |
| Metodinė išvyka „Mokykla – mokyklai“ | Direktorius  E. Tulickas,  pavaduotoja ugdymui R. Marcinkevičienė,  Centro pedagogai | 2021-2022 m.m. | Organizuotų išvykų metu pedagogai dalinsis praktine patirtimi, plės akiratį, susipažins su kitų mokyklų veiklomis |
| Informacijos iš seminarų sklaida. | Pavaduotoja ugdymui R. Marcinkevičienė  Centro pedagogai | 2021-2022 m.m. | 85% Centro pedagogų dalinsis informacija išgirsta seminaruose.  85 % mokytojų taikys pamokose mokymąsi skatinančius metodus.  Nauji mokymą skatinantys metodai didins mokinių motyvaciją mokytis. |
| Darbo patirties sklaida „Kolega – kolegai“. | Pavaduotoja ugdymui R. Marcinkevičienė  Centro pedagogai | 2021-2022 m.m. | 95% Centro pedagogų dalinsis gerąja darbo patirtimi. Mokytojai perims vienas iš kito gerąją darbo patirtį. Pamokos taps inovatyvesnės. |
| Mokytojų kvalifikacijos kėlimo analizė. | Pavaduotoja ugdymui  R. Marcinkevičienė,  pedagogai | Mokslo metų pabaigoje | Visiems pedagogams suteikiamos lygios galimybės plėtoti profesines kompetencijas ir pasirenkant kvalifikacijos tobulinimo programas. |
| Pedagogų veiklos įsivertinimas, numatant tobulinimosi kryptis | Pavaduotoja ugdymui R. Marcinkevičienė,  Centro pedagogai. | 06 mėn | Tobulėja mokytojų darbas: gebėjimas tinkamai suplanuoti ugdymo procesą, kurti palankią mokymosi aplinką, naudoti inovatyvius mokymo ir aktyvaus mokymosi būdus |
| 6.2.2. puoselėti inovatyvią, saugią ir draugišką, sveikatos įpročius formuojančią ugdymo(si) aplinką, motyvuojančią ir tenkinančią visos bendruomenės poreikius | | Paisdalijimas patirtimi apie inovatyvių IKT įrankių naudojimą. | Pavaduotoja ugdymui R. Marcinkevičienė. metodinės grupės pirmininkė A. Juškauskienė | 2021-11 mėn. | Ugdymo procesas vyksta inovatyviose ugdymo aplinkose. Išvados analizuojamos metodinėse grupėse. |
| Dalyvavimas sveikatos įpročius formuojančiuose renginiuose | Pavaduotoja ugdymui  R. Marcinkevičienė,  pedagogai | 2021-2022 | Pedagogai kartu su mokiniais dalyvaus sveikatos įpročius formuojančiuose renginiuose. |
| Centro bendruomenės mikroklimato tyrimas. | Pavaduotoja ugdymui  R. Marcinkevičienė,  Psichologės  E. Sabaliauskienė,  V. Vėlyvienė | 2022-03 mėn. | Bus išsiaiškinta centro bendruomenės narių tarpusavio santykiai ir numatomi būdai centro bendruomenei telkti. |
| Informacijos apie mokyklos veiklą pateikimas ir nuolatinis atnaujinimas Centro internetinėje svetainėje, FB socialiniame tinkle, spaudoje. | Pavaduotoja ugdymui R. Marcinkevičienė, sekretorė B. Želvienė | Mokslo metų eigoje | Nuolat atnaujinama informacija Centro internetinėje svetainėje, FB socialiniame tinkle, suteikia informacijos visuomenei apie veiklą įstaigoje. |
| Mokytojų kvalifikacijos tobulinimas, savišvieta, refleksija. | Pavaduotoja ugdymui R. Marcinkevičienė. | Mokslo metų pabaigoje | Mokytojai įgyja reikalingų kompetencijų, pamokų metu naudoja efektyvesnius mokymo metodus. |

**VEIKLOS PLANO ĮGYVENDINIMAS IR ĮVERTINIMAS**

Kiekvienas bendruomenės narys yra atsakingas už plano tikslų bei uždavinių įgyvendinimą.

Veiklos plano realizavimas detalizuojamas Centro atskirų sričių (Centro tarybos metodinių grupių, VGK) planuose. Tikslų įgyvendinimas bei veiklos įvertinimas pateikiamas Centro mokytojų tarybos, VGK, metodinių grupių posėdžiuose, bendruomenės susirinkimuose

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_